CELEX: 62016CA0381
Language: sk
Date: 2017-11-23 00:00:00
Title: Vec C-381/16: Rozsudok Súdneho dvora (desiata komora) z 23. novembra 2017 (návrh na začatie prejudiciálneho konania, ktorý podal Tribunal Supremo – Španielsko) – Salvador Benjumea Bravo de Laguna/Esteban Torras Ferrazzuolo (Návrh na začatie prejudiciálneho konania — Nariadenie (ES) č. 207/2009 — Ochranná známka Európskej únie — Článok 16 — Ochranné známky ako predmety vlastníctva — Zaobchádzanie s ochrannými známkami Európskej únie ako s národnými ochrannými známkami — Článok 18 — Prevod ochrannej známky zapísanej na meno obchodného zástupcu alebo oprávneného zástupcu majiteľa ochrannej známky — Vnútroštátne ustanovenie dávajúce možnosť podať žalobu o určenie vlastníctva k vnútroštátnej ochrannej známke zapísanej na úkor práv majiteľa alebo v rozpore so zákonnou alebo zmluvnou povinnosťou — Zlučiteľnosť s nariadením č. 207/2009)

22.1.2018   
            
            
               SK
            
            
               Úradný vestník Európskej únie
            
            
               C 22/13
            
         Rozsudok Súdneho dvora (desiata komora) z 23. novembra 2017 (návrh na začatie prejudiciálneho konania, ktorý podal Tribunal Supremo – Španielsko) – Salvador Benjumea Bravo de Laguna/Esteban Torras Ferrazzuolo
   (Vec C-381/16) (1)
   
   ((Návrh na začatie prejudiciálneho konania - Nariadenie (ES) č. 207/2009 - Ochranná známka Európskej únie - Článok 16 - Ochranné známky ako predmety vlastníctva - Zaobchádzanie s ochrannými známkami Európskej únie ako s národnými ochrannými známkami - Článok 18 - Prevod ochrannej známky zapísanej na meno obchodného zástupcu alebo oprávneného zástupcu majiteľa ochrannej známky - Vnútroštátne ustanovenie dávajúce možnosť podať žalobu o určenie vlastníctva k vnútroštátnej ochrannej známke zapísanej na úkor práv majiteľa alebo v rozpore so zákonnou alebo zmluvnou povinnosťou - Zlučiteľnosť s nariadením č. 207/2009))
   (2018/C 022/16)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo
   
      Účastníci konania pred vnútroštátnym súdom
   
   
      Žalobca: Salvador Benjumea Bravo de Laguna
   
      Žalovaný: Esteban Torras Ferrazzuolo
   
      Výrok rozsudku
   
   Články 16 a 18 nariadenia Rady (ES) č. 207/2009 z 26. februára 2009 o ochrannej známke [Európskej únie] sa majú vykladať v tom zmysle, že nebránia tomu, aby sa na ochrannú známku Európskej únie uplatnilo vnútroštátne ustanovenie, ako je ustanovenie sporné vo veci samej, podľa ktorého osoba poškodená zápisom ochrannej známky, ktorá bola prihlásená na úkor jej práv alebo v rozpore so zákonnou alebo zmluvnou povinnosťou, má právo požadovať určenie vlastníctva k uvedenej ochrannej známke, pokiaľ predmetná situácia nepatrí medzi situácie, na ktoré sa vzťahuje článok 18 tohto nariadenia.
   
      (1)  Ú. v. EÚ C 335, 12.9.2016.